बरवाला पुलिस चौकी के पास शोरूम से गाड़ी भरकर एलसीडी ले गए चोर
एनएच-73पर बरवाला पुलिस चौकी से कुछ ही दूरी पर इलेक्ट्रॉनिक्स के शोरूम के ताले तोड़कर चोर 26 एलसीडी ले गए। एक कार केे माध्यम से आरोपियों ने वारदात को अंजाम दिया। हालांकि उनकी यह हरकत सीसीटीवी कैमरे में कैद हो गई है। मामले में 48 घंटे बाद भी पुलिस आरोपियों तक नहीं पहुंची है। फिलहला जांच की जा रही है। दुकान में ही लगे सीसीटीवी फुटेज में युवकों के चेहरे दिखाई दे रहे हैं। दो गाडियां भी दिखाई दे रही हैं। जिसमें सामान को लादकर ले जाया गया।
कैमरे में दिखाई दे रहा है कि चोरों ने सैनी इलेक्ट्रॉनिक्स शॉप के लॉक को तोड़ा। उसके बाद इस शोरूम में कई चोर घुसे। उन्होंने एक-एक कर सभी एलसीडी को उतार लिया। सभी को एक के बाद एक कर गाडियों में रखा गया। इसके साथ-साथ चोर यहां से पंखे और भी कई अन्य इलेक्ट्रॉनिक आइटम अपने साथ ले गए थे। बताया जा रहा है कि सामान लाखों रुपए का था।
शोरूम से करीब ५०० मीटर की दूरी पर बरवाला पुलिस चौकी है। अब पुलिस ने इस मामलें में मौका वारदात और हाईवे पर पंचकूला से लेकर अंबाला तक के रूट पर मोबाइल डंप को उठाया है। इसकेे बाद पुलिस इस मामले में जांच कर रही है।
युवकों के पास दो गाडियां थीं। जिसमें एक पोलो और दूसरी स्विफ्ट गाड़ी शामिल है। सीसीटीवी में इन गाडियों का नंबर नहीं सका। इसके चलते पुलिस को इस मामले में परेशानी हो रही है। वहीं एक युवक का चेहरा तो दिखाई दे रहा है, लेकिन पहचान भी नहीं हो सकी।
hin_Deva hin_Deva hin_Deva hin_Deva hin_Deva